open-index/open-wikipedia-markdown huggingface dataset:
Δουρέντης

Το ελληνικό επώνυμο **Δουρέντης** μπορεί να αναφέρεται σε κάποιο από τα εξής πρόσωπα:

* Ιωάννης Δουρέντης (1888-1964), στρατιωτικός και υπουργός
* Κωνσταντίνος Δουρέντης (1809-1878), βιομήχανος

Κατηγορία:Ελληνικά επώνυμα
Ελευθερόπουλος

Το ελληνικό επώνυμο **Ελευθερόπουλος**, που ετυμολογικά σημαίνει «γιος του Ελευθερίου», μπορεί να αναφέρεται σε κάποιο από τα εξής πρόσωπα:

* Αβροτέλης Ελευθερόπουλος (1869 ή 1873 - 1963), φιλόσοφος και κοινωνιολόγος
* Δημήτρης Ελευθερόπουλος (γενν. 1976), ποδοσφαιριστής και προπονητής

Κατηγορία:Ελληνικά επώνυμα
Ελευθεριάδης

Το ελληνικό επώνυμο **Ελευθεριάδης**, που ετυμολογικά σημαίνει «απόγονος του Ελευθερίου», μπορεί να αναφέρεται σε κάποιο από τα εξής πρόσωπα:

* Δημοσθένης Ελευθεριάδης (1885-1964), ιατρός και βουλευτής
* Ελευθέριος Ελευθεριάδης (1910-1988), πολιτικός και συγγραφέας
* Νικόλαος Ελευθεριάδης (1867-1943), νομικός και ιστορικός
* Στρατής Ελευθεριάδης (Τεριάντ) (1897-1983), κριτικός εικαστικών τεχνών
* Τάκης Ελευθεριάδης (1911-1987), ζωγράφος
* Τάκης Ελευθεριάδης (1948- ), παλαίμαχος ποδοσφαιριστής διεθνής με τον Εθνικό Πειραιώς. 

Εξάλλου, **Αιμίλιος Χ. Ελευθεριάδης** ήταν το αρχικό ψευδώνυμο του Αιμιλίου Ριάδη.

Κατηγορία:Ελληνικά επώνυμα
2206 Γκαμπρόβα

μικρογραφία|Η τροχιά του αστεροειδούς 2206 Γκαμπρόβα
Η **Γκαμπρόβα (Gabrova)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από τη γνωστή για τα ανέκδοτά της βουλγαρική πόλη Γκάμπροβο, καθώς ο αστεροειδής ανακαλύφθηκε την Πρωταπριλιά.

## Φυσικά χαρακτηριστικά
Τα φυσικά χαρακτηριστικά της Γκαμπρόβα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκαμπροβα
2207 Αντήνωρ

μικρογραφία|Η τροχιά του αστεροειδούς 2207 Αντήνωρ
Ο **Αντήνωρ (Antenor)** είναι ένας αστεροειδής της Τρωικής Ομάδας του Δία (επόμενο μέλος), με απόλυτο μέγεθος (όπως ορίζεται για το Ηλιακό Σύστημα) 9,101. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του μυθικού Τρωαδίτη Αντήνορος.

## Φυσικά χαρακτηριστικά
Η μέση διάμετρος του Αντήνορος εκτιμάται σε 85,11 χιλιόμετρα. Ο φασματικός τύπος του είναι **D**, ενώ το γεωμετρικό άλβεδό του είναι 0,0678. Ο Αντήνωρ περιστρέφεται γύρω από τον εαυτό του μία φορά κάθε 6 ως 10 ώρες περίπου.

## Δείτε επίσης
* Κατάλογος τρωικών αντικειμένων Δία (τρωικό στρατόπεδο)

## Εξωτερικοί σύνδεσμοι
* Τροχιά από το JPL (Java) / Εφημερίδα

Αντηνωρ
Φαρμακοσιδηρίτης

thumb|right|225px|Το ορυκτό φαρμακοσιδηρίτης
Ο **φαρμακοσιδηρίτης** (*pharmacosiderite*) είναι ένυδρο βασικό αρσενικικό ορυκτό του τρισθενούς σιδήρου.
Ο χημικός τύπος του είναι **Fe<sub>3</sub>(AsO<sub>4</sub>)<sub>2</sub>(OH)<sub>3</sub> · 5 Η<sub>2</sub>Ο**. To μοριακό βάρος του είναι 873,38 g / mol, και το ειδικό βάρος του 2,8.

Αποτελείται συνήθως από τα στοιχεία αρσενικό , σίδηρο , υδρογόνο και οξυγόνο, κάλιο και νάτριο. Παρουσιάζει σκληρότητα Mohs από 2 έως 3, αδιάκριτο σχισμό και είναι συνήθως διαφανές ή ημιδιαφανές με ελαιοπράσινες ή μελοκίτρινες ή κιτρινοκάστανες ραβδώσεις σε μορφή κύβων, ακριβώς επειδή κρυσταλλώνεται στο κυβικό σύστημα, εξ ου και παλαιότερα καλούνταν "κυβικό μετάλλευμα" ή "μετάλλευμα κύβος". Έχει αδαμάντινη λάμψη υφή υαλώδη, ρητινώδη ενώ είναι εύθραυστο.

Ο Φαρμακοσιδηρίτης απαντάται κυρίως ως προϊόν αποσάθρωσης πλουσίων σε αρσενικό ορυκτών, που εντοπίζονται κυρίως στην Κορνουάλη, στη Σαξονία και Βαυαρία (Γερμανία), στην Ουγγαρία, καθώς επίσης και στη Γιούτα των ΗΠΑ. Η ονομασία του ορυκτού αυτού δόθηκε από τον J. Hausmann, το 1813 ως σύνθετη λέξη εκ της ελληνικής του ορυκτού αρσενικού που λέγεται στη δημώδη γλώσσα δηλητήριο - «φαρμάκι» και του «σιδήρου» με την κοινή κατάληξη «-ίτης».

## Πηγές
* *Εγκυκλοπαίδεια Πάπυρος Larousse Britannica*, τόμ. 59ος, σελ. 177

Κατηγορία:Ορυκτά του αρσενικού
Κατηγορία:Ορυκτά του σιδήρου
Κατηγορία:Ορυκτά του καλίου
Κατηγορία:Ένυδρα ορυκτά
Προβατάς Χίου

Ο **Προβατάς** είναι ένα βουνό της κεντρικής Χίου. Υψώνεται πάνω και βόρεια από την ονομαστή Νέα Μονή Χίου.

Ο Προβατάς, γνωστός και ως **Προβάτειο(ν) `Ορος** (κακώς κατά τον Γ.Ι. Ζολώτα), φθάνει σε υψόμετρο 800 μέτρων πάνω από την επιφάνεια της θάλασσας. Είναι όμως ουσιαστικά ενωμένο με τα άλλα βουνά που σχηματίζουν τη «ραχοκοκκαλιά» του νησιού. Γειτονικά στον Προβατά βουνά είναι ο Κοχλιάς, ο Πηγανιάς και η Κακή Ράχη.

Ακόμα ένα μοναστήρι εκτός της Νέας Μονής βρίσκεται στις νότιες πλαγιές του Προβατά, η Μονή των Αγίων Πατέρων. Δυτικά του βουνού είναι χτισμένα τα μικρά χωριά Ανάβατος και Αυγώνυμα, ενώ απέναντι, νοτιοδυτικά, υψώνεται κάπως μεμονωμένο το Λεπρό όρος.

Το μεγαλύτερο μέρος του Προβατά καλυπτόταν από πευκοδάσος που κάηκε κατά το μεγαλύτερο μέρος του στη μεγάλη πυρκαγιά του Αυγούστου 2012.

## Πηγές
* Γεωργίου Ι. Ζολώτα: *Ιστορία της Χίου*, τόμος Α΄ («Ιστορική Τοπογραφία και Γενεαλογία»). Τύποις Π.Δ. Σακελλαρίου, Αθήναι 1921, σελ. 99.
* Δημ. Γλύκα, Μιχ. Ρυμική, Δημ. Σκάμαλου: *Χίος: Η ιδιαίτερη πατρίδα μας*, Χίος 1975, σελ. 15

Προβατας
Κατηγορία:Βουνά των νησιών του Αιγαίου
2209 Τιεντσίν

Ο **Τιεντσίν (Tianjin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,109. Ανακαλύφθηκε το 1978 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την κινεζική πόλη και λιμάνι Τιεντσίν.

## Φυσικά χαρακτηριστικά
Η μέση διάμετρος του Τιεντσίν εκτιμάται σε 16,44 χιλιόμετρα, ενώ το γεωμετρικό άλβεδό του είναι 0,285 ± 0,049. Ο Τιεντσίν περιστρέφεται γύρω από τον εαυτό του μία φορά κάθε 9 ώρες και 28 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τιεντσιν
Περδικάκι (φυτό)

Το **περδικάκι** (*Parietaria judaica* - *Ελξίνη η ιουδαϊκή*) είναι ποώδες πολυετές φυτό το οποίο ανήκει στην οικογένεια Κνιδοειδή, την οικογένεια της τσουκνίδας. Κατά τη διάρκεια της ανθοφορίας και χάρη σε μορφολογικούς μηχανισμούς των ανθέων τους, απελευθερώνουν άφθονη γύρη με μορφή νέφους. Είναι χαρακτηριστικό ότι αναπτύσσεται σε τοίχους και σε τούβλα. Η γύρη αυτού του φυτού είναι έντονα αλλεργιογόνος. Τα άνθη είναι δίοικα. Το φυτό είναι ιθαγενές στην δυτική και νότια Ευρώπη.

## Χρήσεις
Το περδικάκι είναι γνωστό από την αρχαιότητα για την διουρητική δράση του, ως καταπραϋντικό για τον βήχα και ως βάλσαμο για τα τραύματα και τα εγκαύματα. Σύμφωνα με τον Πλίνιο, το περδικάκι συνδέεται με τον Περικλή και την κατασκευή του Παρθενώνα. Όταν ένας εργάτης που δούλευε στην Ακρόπολη Αθηνών έπεσε από τον βράχο και τραυματίστηκε σοβαρά, η Αθηνά υπέδειξε στον Περικλή ένα περδικάκι για να περιποιηθεί τον εργάτη. Πράγματι, ο Περικλής γιάτρεψε τις πληγές βάζοντας πάνω τους φύλλα του φυτού. Επίσης, στην παραδοσιακή ιατρική της Ευρώπης χρησιμοποιείται για την τόνωση της νεφρικής λειτουργίας. Το φυτό χρησιμοποιείται είτε φρέσκο είτε αποξηραμένο.

## Παραπομπές


## Εξωτερικοί σύνδεσμοι
* 
* 

Κατηγορία:Βότανα
Κατηγορία:Ευρωπαϊκή χλωρίδα
Κατηγορία:Κνιδώδη
Κατηγορία:Φαρμακευτικά φυτά
Γεώργιος Χ. Παναγιωτόπουλος

Ο **Γεώργιος Παναγιωτόπουλος** (1944-2020) ήταν Πρόεδρος Συμβουλίου της Επικρατείας.
## Βιογραφία
Γεννήθηκε στην Αθήνα το 1944. Ο πατέρας του  Χαράλαμπος Παναγιωτόπουλος ήταν σύμβουλος στο Συμβούλιο της Επικρατείας και είχε διατελέσει υπουργός. Η μητέρα του Αντιγόνη ήταν κόρη του βουλευτή Πειραιώς Ιωάννη Παπαδόπουλου. 

Σπούδασε νομικά στο πανεπιστήμιο Αθηνών και έκανε μεταπτυχιακές σπουδές στις Βρυξέλλες σχετικά με το Δίκαιο του Περιβάλλοντος. Στο Συμβούλιο της Επικρατείας  διορίστηκε το  1970 εισηγητής, το 1977 προήχθη σε πάρεδρο, το 1988 σε σύμβουλο και το 2004 σε αντιπρόεδρο. Την περίοδο 2004 - 2005 διετέλεσε γενικός διευθυντής της Εθνικής Σχολής Δικαστών. Το 2005 έγινε  Πρόεδρος του  Συμβουλίου της Επικρατείας, θέση στην οποία παρέμεινε μέχρι τον Ιούνιο του 2009.. Έχει αναγορευθεί επίτιμος διδάκτωρ του τμήματος Γενικού Δικαίου του Παντείου Πανεπιστημίου Κοινωνικών και Πολιτικών Επιστημών  το 2006, ως και επίτιμος διδάκτωρ της Νομικής Σχολής του Δημοκριτείου Πανεπιστημίου Θράκης  το 2009. Ήταν Πρόεδρος του Ιδρύματος Διοικητικού Δικαίου Μιχ.Στασινόπουλου  και μέλος Διοικητικών Συμβουλίων νομικών ενώσεων και ιδρυμάτων.
 
Απεβίωσε σε ηλικία 76 ετών στις 31 Ιουλίου 2020 .

Για την σημαντική συνεισφορά του στην Ελληνική Δικαιοσύνη, το Εθνικό και Καποδιστριακό Πανεπιστήμιο Αθηνών τον τίμησε με την έκδοση αφιερωματικού τόμου "Σύ και δικαστής άριστος"..

## Πηγές


Κατηγορία:Έλληνες δικαστικοί
Κατηγορία:Πρόεδροι του Συμβουλίου της Επικρατείας
Οχυρό Νυμφαίας

Το **Οχυρό Νυμφαίας** είναι ένα στρατιωτικό μουσείο το οποίο βρίσκεται 17 χιλιόμετρα βορείως της Κομοτηνής κοντά στα Ελληνοβουλγαρικά σύνορα.  Το οχυρό κατασκευάστηκε το 1936-1940 και αποτελεί ένα από τα έργα οχύρωσης του Ιωάννη Μεταξά. Το οχυρό της Νυμφαίας είναι διάσημο σήμερα για την μάχη όπου έγινε στις 6-9 Απριλίου 1941 όταν ο Γερμανικός στρατός επιτέθηκε και τελικά κατέκτησε το οχυρό. Από το 2000 το Οχυρό Νυμφαίας λειτουργεί ως στρατιωτικό μουσείο .

Βορειοδυτικά του οχυρού κάθε χρόνο οργανώνονται οι ποντιακές πολιτιστικές εκδηλώσεις *Παρχάρια* .

## Δείτε επίσης
* 

## Παραπομπές



Κατηγορία:Ελληνικά Οχυρά του Β΄ Παγκοσμίου Πολέμου
Κατηγορία:Περιφερειακή ενότητα Ροδόπης
2210 Λόις

Η **Λόις (Lois)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,812. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του από το μικρό όνομα της συζύγου του Αμερικανού αστρονόμου Ραλφ Μπέλκναπ Μπάλντγουιν, της Λόις Μπάλντγουιν (*Lois J. Baldwin*).

## Φυσικά χαρακτηριστικά
Τα φυσικά χαρακτηριστικά της Λόις είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λοις
Αυτοκινητόδρομοι στη Βουλγαρία

Οι **Αυτοκινητόδρομοι στη Βουλγαρία** είναι 6 σε αριθμό, αλλά μόνο 4 έχουν ολοκληρωθεί μέχρι τώρα. Τον Οκτωβρίου του 2015 η χώρα είχε 760 χιλιόμετρα αυτοκινητοδρόμων ενώ άλλα 144 είναι υπό κατασκευή. Το όριο ταχύτητας είναι 140 χιλιόμετρα την ώρα.
Ο βασικός αυτοκινητόδρομος στη Βουλγαρία είναι ο «Τράκια» (A1) και συνδέει την πόλη Μπουργκάς, που βρίσκεται στη βουλγαρική ακτή της Μαύρης Θάλασσας, με την πρωτεύουσα της Βουλγαρίας Σόφια. Το συνολικό μήκος του αυτοκινητοδρόμου Τράκια είναι 360 χιλιόμετρα και ολοκληρώθηκε τον Ιούλιο του 2013. Ο αυτοκινητόδρομος "Μαρίτσα " ολοκληρώθηκε τον Οκτώβριο του 2015 , έχει συνολικό μήκος 117 χιλιόμετρα και φτάνει μέχρι τα σύνορα με την Τουρκία. Αναλυτικότερα οι αυτοκινητόδρομοι:
thumb|right|350px|Χάρτης των βουλγαρικών αυτοκινητοδρόμων


Κατηγορία:Αυτοκινητόδρομοι
Κατηγορία:Κατάλογοι δρόμων
Ματέους Βιβιάν

Ο **Ματέους Βιβιάν** ή **Ματέους Κοραντίνι Βιβιάν** όπως είναι το πλήρες του όνομα αλλά και πιο απλά **Βιβιάν** είναι ένας Βραζιλιάνος ποδοσφαιριστής που αγωνιζόταν για τον ΠΑΟΚ στήν Super League Ελλάδα ως αμυντικός.

## Ποδοσφαιρική καριέρα
Ξεκίνησε την καριέρα του στην Γκρέμιο. Υπέγραψε συμβόλαιο με την Άιντραχτ Φραγκφούρτης στις 9 Ιουλίου 2002. Αργότερα επέστρεψε στην χώρα του παίζοντας για την Μποταφόγκο ως δανεικός και στη συνέχεια πήγε στην Ισπανία για να φορέσει την φανέλα της Λας Πάλμας για λίγους μήνες (Α' εξάμηνο 2004). Τότε πήγε στη Θέουτα για να αγωνιστεί με την τοπική ομάδα ΑΝ Θέουτα. Τελικά ξαναγύρισε στην Μποταφόγκο στις 22 Φεβρουαρίου 2005, ενώ στις 25 Αυγούστου 2005 πήγε στη Γαλλία για την Γκρενόμπλ Φουτ 38 της Λιγκ 2.

Αργότερα πήγε στην Ναντ Φ.Κ., μένοντας συνολικά 7 χρόνια στη Γαλλία, πριν έρθει στην Ελλάδα για τον ΠΑΟΚ με τον οποίο υπέγραψε διετές συμβόλαιο.
Τον Ιανουάριο του 2013 λύθηκε η συνεργασία του με τον ΠΑΟΚ. και υπέγραψε συμβόλαιο για  ενάμιση χρόνο με την Γκανγκάμπ.

## Εξωτερικοί σύνδεσμοι

* http://www.transfermarkt.co.uk/en/vivian/profil/spieler_1613.html

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Γκρέμιο Φουτεμπόλ Πόρτο Αλεγκρένσε
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Γκρενόμπλ Φουτ 38
Κατηγορία:Ποδοσφαιριστές ΟΝ Λας Πάλμας
Σιουδάδ Κουαουτέμοκ

Η **Σιουδάδ Κουαουτέμοκ** (, ) είναι πόλη στο δυτικό-κεντρικό μέρος της Μεξικανικής Πολιτείας της Τσιουάουα. Χρησιμεύει ως η έδρα του Δήμου Κουαουτέμοκ. Πήρε το όνομά της από τον Κουαουτέμοκ (ισπ. Cuauhtémoc), ο οποίος ήταν ο τελευταίος Αζτέκος αυτοκράτορας.

Η Σιουδάδ Κουαουτέμοκ αναπτύχθηκε μετά την άφιξη του Μεννονίτες στο 1920. 

## Παραπομπές


## Πηγές
* Link to tables of population data from Census of 2005

## Εξωτερικοί σύνδεσμοι
* 

Κατηγορία:Πόλεις του Μεξικού
Γαλάνη (αποσαφήνιση)

Με την ονομασία **Γαλάνη** ή **Γαλανή** μπορεί να αναφερόμαστε στα παρακάτω:

## Πρόσωπα
* Δήμητρα Γαλάνη (1952- ), Ελληνίδα τραγουδίστρια.
* Εύα Γαλάνη (1979- ), Ελληνίδα ηθοποιός.
* Ρένα Γαλάνη, Ελληνίδα ηθοποιός του παλιού ελληνικού κινηματογράφου.

## Οικισμοί
* Γαλανή Σερίφου, οικισμός της νήσου Σερίφος.
* Γαλάνη Ξάνθης, οικισμός του νομού Ξάνθης.

## Δείτε επίσης
* Γαλάνης (αποσαφήνιση)

Κατηγορία:Ελληνικά επώνυμα
Κατηγορία:Αποσαφηνίσεις ελληνικών τοπωνυμίων
Winning Combinations: Deep Purple and Rainbow

**Winning Combinations: Deep Purple and Rainbow** είναι ο τίτλος της συλλογής τραγουδιών των χαρντ ροκ συγκροτημάτων Deep Purple και Rainbow η οποία κυκλοφόρησε στις 17 Ιουνίου του 2003 από την εταιρεία "Universal Special Products".

Η συλλογή επικεντρώνεται στα τραγούδια που κυκλοφόρησαν τα δύο συγκροτήματα κατά τη δεκαετία του '80 έχοντας πέντε τραγούδια των Deep Purple και πέντε των Rainbow.

## Tα τραγούδια
### Deep Purple
**1. [[Bad Attitude]]** *(Blackmore, Gillan, Glover, Lord)* - 4:44
(από το δίσκο The House of Blue Light)
**2. [[Hush (Billy Joe Royal song)|Hush]] ''(Live)*** *(Joe South)* - 3:32<br />
<small>(από το δίσκο [[Nobody's Perfect (album)|Nobody's Perfect]]) </small><br />
*'3. Perfect Strangers** ''(Blackmore, Gillan, Glover)'' - 5:28<br />
<small>(από το δίσκο [[Perfect Strangers (album)|Perfect Strangers]])</small><br />
**4. Highway Star *(Live)*** ''(Blackmore, Gillan, Glover, Lord, Paice)'' - 6:12<br />
<small>(από το δίσκο [[Nobody's Perfect (album)|Nobody's Perfect]])</small><br />
**5. Mean Streak** ''(Blackmore, Gillan, Glover)'' - 4:22<br />
<small>(από το δίσκο [[The House of Blue Light]])</small>

=== Rainbow ===
**6. Rock Fever** ''(Blackmore, Turner)'' - 3:51<br />
<small>(από το δίσκο Straight Between the Eyes)</small><br />
**7. Since You've Been Gone** ''(Ballard)'' - 3:18<br />
<small>(από το δίσκο Down to Earth)</small><br />
**8. I Surrender *(Live)*** ''(Ballard)'' - 5:44<br />
<small>(από το δίσκο Finyl Vinyl)</small><br />
**9. Stone Cold** ''(Blackmore, Turner, Glover)'' - 5:17<br />
<small>(από το δίσκο Straight Between the Eyes)</small><br />
**10. Street of Dreams*' *(Blackmore, Turner)'' - 4:25
(από το δίσκο Bent Out of Shape)

## Οι μουσικοί που παίζουν στο δίσκο
### Deep Purple
* Ρίτσι Μπλάκμορ (κιθάρα)
* Ίαν Γκίλαν (φωνητικά)
* Ρότζερ Γκλόβερ (μπάσο)
* Τζον Λορντ (πλήκτρα)
* Ίαν Πέις (τύμπανα)

### Rainbow
* Ρίτσι Μπλάκμορ (κιθάρα)
* Τζο Λιν Τέρνερ (φωνητικά)
* Γκράχαμ Μπονέτ (φωνητικά)
* Ρότζερ Γκλόβερ (μπάσο)
* Ντον Έρεϊ (πλήκτρα)
* Ντέηβιντ Ρόζενθαλ (πλήκτρα)
* Κόζι Πάουελ (τύμπανα)
* Μπόμπι Ροντινέλι (τύμπανα)
* Τσακ Μπούρτζι (τύμπανα)

## Παραπομπές

## Πηγές
* DEEP PURPLE Winning Combinations split CD reviews

Κατηγορία:Δισκογραφία των Deep Purple
Κατηγορία:Δισκογραφία των Rainbow
Κατηγορία:Άλμπουμ του 2003
Φαρμακοεπιδημιολογία

Η **Φαρμακοεπιδημιολογία** είναι ένας σύγχρονος επιμέρους κλάδος της Φαρμακολογίας, σύνθετος, με αντικείμενο έρευνας και μελέτης τη χρήση και τα αποτελέσματα των φαρμάκων σε πληθυσμούς ανθρώπων.
Στη μελέτη αυτή συμμετέχουν ο κλάδος της Φαρμακοθεραπευτικής, της Επιδημιολογίας, εξ ου και η σύνθετη διεθνής ονομασία του καθώς επίσης ο κλάδος της Φαρμακοτεχνίας και κατ΄ αντικείμενο κλάδος της Στατιστικής.

Βασικότερη μελέτη του κλάδου αυτού είναι η εκτίμηση της πιθανότητας των ευεργετικών επιδράσεων ή των δυσμενών επιπτώσεων των ευρύτερα χορηγουμένων φαρμάκων σε πληθυσμούς, όπως επίσης και τις φαρμακευτικές αγωγές που θα πρέπει ν΄ ακολουθηθούν κατά περίπτωση σε επιδημιακές νόσους, ακολουθώντας εν προκειμένω διάφορες μεθόδους. Στη δράση αυτών ιδιαίτερη βαρύτητα έχουν οι υγειονομικοί έλεγχοι που επεκτείνονται γενικότερα.

Οι μελέτες και οι προτάσεις του κλάδου αυτού υποβάλλονται στους κρατικούς εποπτικούς φορείς που είναι και οι καθ΄ ύλη αρμόδιοι στη λεγόμενη φαρμακοεπαγρύπνηση που ήδη ασκείται σ΄ όλα τα ανεπτυγμένα κράτη, δια της οποίας και παρακολουθείται η διακίνηση των φαρμάκων και ο αποκλεισμός εκείνων που παρουσιάζουν ευρείες ανεπιθύμητες παρενέργειες. Στην Ελλάδα αρμόδιοι φορείς είναι το Υπουργείο Υγείας και ο ΕΟΦ.

Τέλος σημειώνεται ότι ο κλάδος της Φαρμακοεπιδημιολογίας πρωτοεμφανίστηκε το 1960 στις ΗΠΑ και συγκεκριμένα σε πρόγραμμα ελέγχου που επιχειρήθηκε από το Johns Hopkins Hospital και το Boston Collaborative πρόγραμμα επιτήρησης των ναρκωτικών. Οι εξειδικευμένοι στον κλάδο αυτό ονομάζονται "Φαρμακοεπιδημιολόγοι".

## Πηγές
* "Εθνικό Συνταγολόγιο και Συμπλήρωμα" Εκδ. ΕΟΦ Αθήνα 1997.

## Εξωτερικοί σύνδεσμοι
*Ευρωπαϊκή Φαρμακοεπαγρύπνηση και Φαρμακοεπιδημιολογία - Eu2p

Κατηγορία:Φαρμακολογία
Κατηγορία:Επιδημιολογία
Λουπανάρ

thumb|right|350px|Εξωτερική άποψη του κτιρίου σήμερα

Το **Λουπανάρ** (λατ. *Lupanar*, «*φωλιά της λύκαινας*») είναι ο αρχαιότερος γνωστός και πιο καλά διατηρημένος αρχαίος οίκος ανοχής στην Πομπηία. Ανακαλύφθηκε και ανασκάπτηκε το 1862 και αναπαλαιώθηκε το 2006.

## Περιγραφή

Το κατάστημα στεγάζονταν σε ενα διώροφο γωνιακό κτίριο στην διασταύρωση δύο πλάγιων οδών με δύο εισόδους, αρ. 18 και 19. Η κατασκευή του ήταν αποκλειστικά για την χρήση αυτή. Στο ισόγειο διέθετε ένα στενό χωλάκι με σειρά μικρών δωματίων δεξιά και αριστερά με ξύλινη πόρτα, πέντε δωμάτια και μία τουαλέτα, ενώ μια ξύλινη σκάλα στο τέλος του διαδρόμου οδηγούσε σε άλλα πέντε δωμάτια και μια ευρύχωρη αίθουσα στον πρώτο όροφο που ήταν πλούσια διακοσμημένη και επιπλωμένη και νοικιαζότανε για ερωτικά συμπόσια. Ο εσωτερικός διάδρομος στο ισόγειο είναι διακοσμημένος με τοιχογραφίες που εικονίζουν ποικίλες ερωτικές σκηνές, μια επάνω σε κάθε πόρτα. Ο επισκέπτης διάλεγε εν είδει «μενού» και έμπαινε μέσα στην πόρτα κάτω από την εικόνα που διάλεξε, για να απολαύσει την ερωτική του παραγγελία. Τα δωμάτια ήταν μικρά και διέθεταν όλα ένα πέτρινο κρεβάτι με πέτρινο μαξιλάρι και αχυρένιο στρώμα. Οι τοίχοι του δωματίου ήταν και αυτοί διακοσμημένοι με ερωτικές τοιχογραφίες, όλες για παραγγελία. Μερικές από τις τοιχογραφίες έχουν σήμερα μεταφερθεί στο Εθνικό Αρχαιολογικό Μουσείο της Νάπολι, όπου φυλάσσονται χωρίς να παρουσιάζονται σε εκθέσεις λόγω της τολμηρότητας των σκηνών. Οι τοιχογραφίες αυτές ήταν απόρρητες μέχρι την δεκαετία του 1970. 

Έχουν βρεθεί περίπου 120 σεξουαλικές επιγραφές μέσα και γύρω από το κτίριο, στις οποίες οι πελάτες εκδήλωναν το θαυμασμό τους προς τις ιερόδουλες, ή προειδοποιούν για ασθένειες.
## Πηγές
* Robert Etienne: *Pompeji - Leben in einer antiken Stadt.* Reclam, Stuttgart 1974. Zitiert nach der Ausgabe Büchergilde Gutenberg, Frankfurt, Wien, Zürich 1978, ISBN 3-7632-2217-0.
* Filippo Coarelli (Hrsg.): *Lübbes archäologischer Führer Pompeji.* Güstav Lübbe Verlag, Bergisch Gladbach 1979, ISBN 3-7857-0228-0.
* Michael Grant: *Kunst und Leben in Pompeji und Herculaneum.* Amber Verlag, München 1982, ISBN 3-922954-01-4.
## Εξωτερικοί σύνδεσμοι

* Bilder (VII, 12, 18), (VII, 12, 19), (VII, 12, 20) bei pompeiiinpictures (englisch)

Κατηγορία:Πομπηία
Κατηγορία:Αρχαιολογικοί τόποι στην Ιταλία
Κατηγορία:Οίκοι ανοχής
Εύα Χριστοδούλου

Η **Εύα Χριστοδούλου** (γεν. Μαρούσι, 27 Σεπτεμβρίου 1983) είναι ελληνίδα πρώην αθλήτρια της ρυθμικής γυμναστικής ("Ανσάμπλ") και Ολυμπιονίκης
και νυν προπονήτρια. Διακρίθηκε ιδιαίτερα στους Ολυμπιακούς Αγώνες του Σίδνεϋ, όπου κατέκτησε το χάλκινο μετάλλιο με την Εθνική Ομάδα (Ομαδικό Ανσάμπλ Γυναικών). Επίσης, έχει πολλές άλλες ευρωπαϊκές και παγκόσμιες διακρίσεις.

Ξεκίνησε τον αθλητισμό σε ηλικία μόλις τεσσάρων ετών, στον σύλλογο "Πρωτέας" του Αιγάλεω, όπου και κατοικούσε η οικογένειά της. Δυο χρόνια αργότερα μεταγράφηκε στον "Γυμναστικό Λαογραφικό Όμιλο Αθηνών",ενώ το 1995 εντάχθηκε στην Εθνική Ομάδα. Κατέκτησε την πρώτη θέση στο ευρωπαϊκό πρωτάθλημα νεανίδων του 1997. Ακολούθησαν τρία χρυσά μετάλλια στο Πανευρωπαϊκό πρωτάθλημα της Βουδαπέστης (1999), δυο χρυσά και ένα αργυρό μετάλλιο στο Παγκόσμιο Πρωτάθλημα της Ιαπωνίας (1999).

Κορυφαία της επιτυχία ήταν η κατάκτηση του χάλκινου μεταλλίου στους Ο.Α. του Σίδνεϋ (2000).
 
Υπηρετεί ως Αξιωματικός στην Πολεμική Αεροπορία, στη Σχολή Ικάρων στο Τατόι ενώ κατά καιρούς έχει εργασθεί σαν τεχνικός σύμβουλος ή προπονήτρια ρυθμικής, στους συλλόγους "Ολυμπιακός Ρυθμός" (Α.Γ.Σ. Αργυρούπολης), Α.Σ. Ολυμπιακού χωριού "Αθηνά", "Οι Νέες Κυδωνίες" (Σύλλογος Μικρασιατών Αιγάλεω)  ,Ακολ (Λιβαδειά) ,ΟΦΑΦΑ Μεγάρων κ.α.
Το 2009 ίδρυσε δικό της σωματείο με έδρα στο Αιγάλεω και τίτλο ΣΥΛΛΟΓΟΣ ΦΙΛΩΝ ΓΥΜΝΑΣΤΙΚΗΣ ΑΙΓΆΛΕΩ (Σ.ΦΙ.Γ.Α).

Είναι τελειόφοιτη του Τμήματος Ψυχολογίας του Παντείου Πανεπιστημίου, ενώ έχει ασχοληθεί με τη χορογραφία και επίσης δουλέψει στον ιδιωτικό τηλεοπτικό σταθμό «Αlpha» στην εκπομπή των Πέτρου Κουμπλή και Εύας Φραγκάκη «Επιτέλους Σαββατοκύριακο», με δική της ενότητα, τους «Πρωταθλητές της ζωής». 

Το Δημοτικό Αθλητικό Κέντρο Αιγάλεω, που ανακαινίσθηκε και εγκαινιάσθηκε εκ νέου το 2007, φέρει, τιμητικά, το ονοματεπώνυμό της.

## Παραπομπές

 

Κατηγορία:Έλληνες χάλκινοι Ολυμπιονίκες
Κατηγορία:Ελληνίδες αθλήτριες της ρυθμικής γυμναστικής
Ανοιχτό περιεχόμενο

Το **ανοιχτό περιεχόμενο** ή οι **ανοιχτές πληροφορίες** είναι ένας σχετικά καινούργιος όρος και σημαίνει οποιοδήποτε είδος λειτουργικής εργασίας, έργου τέχνης, ή άλλου δημιουργικού περιεχομένου, του οποίου ο δημιουργός επιτρέπει στον καθένα την πρόσβαση χωρίς αντάλλαγμα, *χωρίς να επιτρέπει* να το χρησιμοποιεί, να το διανέμει και να το τροποποιεί. Η έννοια του διακρίνεται από αυτή του ελεύθερου περιεχομένου το οποίο μπορεί να τροποποιηθεί, αφού κάποιος μπορεί να έχει αυτή την δυνατότητα με περιεχόμενο που είναι «ελεύθερο» και όχι απλώς «ανοιχτό».

## Εξωτερικοί σύνδεσμοι
*Ορισμός των Ελεύθερων Πολιτισμικών Έργων – ένας ορισμός του «ελεύθερου περιεχομένου» και  των  «ελεύθερων πολιτισμικών έργων» παρόμοιος με τον ορισμό του ελεύθερου λογισμικού
*Episodes of collective invention (PDF) (Peter B. Meyer, 4 Αυγούστου 2003) – άρθρο που αναφέρει ιστορικά παραδείγματα ελεύθερου τεχνολογικού περιεχομένου στις ΗΠΑ
*Open Knowledge Definition – εγχείρημα υπό την αιγίδα του Open Knowledge Foundation το οποίο παρέχει έναν ορισμό του  «ανοιχτού» που είναι κατάλληλος για περιεχόμενο και δεδομένα
*Τι είναι το ελεύθερο περιεχόμενο; στο WikiEducator

Κατηγορία:Διανοητική ιδιοκτησία
Δημοτικό Αθλητικό Κέντρο Αιγάλεω «Εύα Χριστοδούλου»

To **Δημοτικό Αθλητικό Κέντρο Αιγάλεω «Εύα Χριστοδούλου»** (αρχικά «Εθνικό Αθλητικό Κέντρο Αιγάλεω», ΕΑΚ) είναι το μοναδικό στάδιο που έχει ποτέ κατασκευασθεί στην πόλη του Αιγάλεω και το πρώτο που θεμελιώθηκε σε ολόκληρη τη Δυτική Αθήνα. 

## Ιστορικό
Η αναγγελία της κατασκευής του έγινε στις 25 Ιουλίου του 1978 από τον τότε ΓΓ Αθλητισμού κ. Παπακωνσταντίνου προς τον τότε πρόεδρο της ΕΠΣΑ κ. Κώστα Τριβέλλα, αλλά η ολοκλήρωσή του κατέστη δυνατή δυο χρόνια αργότερα (1980). Ο χώρος στον οποίο εκτείνεται το έργο αποτελεί τμήμα του παλαιού Πυριτιδοποιείου (σήμερα άλσος Αιγάλεω) και δεσμεύθηκε κατόπιν απαλλοτροίωσης. Η αρχική σχεδίαση μιλούσε για την τοποθέτηση ταρτάν γύρω από τον αγωνιστικό χώρο, αλλά και χλοοτάπητα, το δεύτερο όμως υλοποιήθηκε πολύ αργότερα και συγκεκριμένα στα μέσα της δεκαετίας του 2000.

Το 2003 ξεκίνησαν εργασίες πλήρους αναμόρφωσης του χώρου, οι οποίες όμως διακόπηκαν, λόγω αδυναμίας του εργολάβου και ελλιπούς χρηματοδότησης. Ωστόσο, τον επόμενο χρόνο (2004) τα προβλήματα ξεπεράστηκαν με αποτέλεσμα να περατωθούν η προσθήκη νέου ταρτάν στο στίβο, η ενίσχυση του υπάρχοντος ηλεκτροφωτισμού, η τοποθέτηση χλοοτάπητα στο γήπεδο ποδοσφαίρου καθώς και η μετατροπή του υπάρχοντα μεταλλικού σκελετού σε ένα μικρό γυμναστήριο ενόργανης γυμναστικής. Ακόμη, ο δήμος προχώρησε σε ρυμοτομική διευθέτηση ορισμένων δευτερευόντων χώρων. Τέλος, δημιουργήθηκε και ένα γήπεδο 5x5 που προορίζεται για χρήση από παιδιά μικρής ηλικίας.

Σημειώνεται ότι το γήπεδο ποδοσφαίρου διαθέτει τσιμεντένια κερκίδα πέντε επιπέδων σε όλο το μήκος του αγωνιστικού χώρου. Στο νέο Αθλητικό Κέντρο, του οποίου τα εγκαίνια πραγματοποιήθηκαν στις 24 Μαΐου 2006 δόθηκε, τιμητικά, το ονοματεπώνυμο της Αιγαλεώτισας Ολυμπιονίκη Εύας Χριστοδούλου

## Παραπομπές


Αιγαλεω Δημοτικο Αθλητικο Κεντρο
Αιγαλεω Δημοτικο Αθλητικο Κεντρο
Αιγαλεω Δημοτικο Αθλητικο Κεντρο
Διεθνές Φεστιβάλ Κινηματογράφου Στοκχόλμης

Το **Διεθνές Φεστιβάλ Κινηματογράφου Στοκχόλμης** (Αγγλικά: *Stockholm International Film Festival*, Σουηδικά: *Stockholms filmfestival*) είναι ετήσιο Φεστιβάλ Κινηματογράφου που λαμβάνει χώρα στη Στοκχόλμη της Σουηδίας. Ιδρύθηκε το 1990 και λαμβάνει χώρα κάθε χρόνο στο δεύτερο μισό του Νοεμβρίου. Η ταινία που επιλέγεται από την κριτική επιτροπή λαμβάνει το Μπρόυτζινο Άλογο (Bronshästen).

## Βραβεία
### Μπρούτζινο άλογο: Καλύτερη ταινία
Οι ακόλουθες ταινίες έχουν λάβει την ύψιστη τιμή στο φεστιβάλ, το 7,3 κιλών αγαλματίδιο σε σχήμα μπρούτζινου αλόγου για την καλύτερη ταινία.

## Παραπομπές


## Εξωτερικοί σύνδεσμοι

* Επίσημη Ιστοσελίδα

Κατηγορία:Φεστιβάλ κινηματογράφου
Κατηγορία:Κινηματογράφος στη Σουηδία
Κατηγορία:Στοκχόλμη
Ορφικές πινακίδες

thumb|right|350px|Ορφική πινακίδα από το Ιππόνιο της Μεγάλης Ελλάδας.
Οι **ορφικές πινακίδες** ήταν ταφικά κτερίσματα των αρχαίων Ελλήνων. 
## Περιγραφή
Οι **ορφικές πινακίδες** ήταν λεπτά χρυσά ελάσματα, διπλωμένα ή τυλιγμένα και τοποθετημένα κοντά στα χέρια ή στο στόμα του νεκρού, ή μέσα σε φυλακτήριο δεμένο στο λαιμό. Είναι τυπωμένα με κείμενα που περιείχαν πληροφορίες και οδηγίες προς το νεκρό για να περάσει με ασφάλεια στον άλλο κόσμο και να αποκτήσει την ευμένεια των θεών. Βρέθηκαν κυρίως στην Μεγάλη Ελλάδα, στην Βόρειο Ελλάδα και στην Κρήτη. Χρονολογούνται από τον 4ο αιώνα π.Χ. μέχρι τον 2ο αιώνα μ.Χ.

## Πηγές
* Alberto Bernabé, Ana Isabel Jiménez San Cristóbal: *Instructions for the Netherworld: The Orphic Gold Tablets.* Brill, Boston 2008
* Alberto Bernabé: *Some Thoughts about the 'New' Gold Tablet from Pherai.* In: *Zeitschrift für Papyrologie und Epigraphik*. Band 166, 2008, S. 53-58
* Domenico Comparetti, Cecil Smith: *The Petelia Gold Tablet.* In: *The Journal of Hellenic Studies*. Band 3, 1882, S. 111-118
* Radcliffe Edmonds: *Myths of the Underworld Journey: Plato, Aristophanes, and the 'Orphic' Gold Tablets.* Cambridge University Press, New York 2004
* Fritz Graf, Sarah Iles Johnston: *Ritual Texts for the Afterlife: Orpheus and the Bacchic Gold Tablets.* Routledge, New York 2007
* Miroslav Marcovich: *The Gold Leaf from Hipponion.* In: *Zeitschrift für Papyrologie und Epigraphik*. Band 23, 1976, S. 221–224
* Reinhold Merkelbach: *Ein neues 'orphisches' Goldblättchen.* In: *Zeitschrift für Papyrologie und Epigraphik*. Band 25, 1977, S. 276.
* Reinhold Merkelbach: *Zwei neue orphisch-dionysische Totenpässe.* In: *Zeitschrift für Papyrologie und Epigraphik*. Band 76, 1989, S. 15–16. Online-Version (PDF)
* Reinhold Merkelbach: *Die goldenen Totenpässe: ägyptisch, orphisch, bakchisch.* In: *Zeitschrift für Papyrologie und Epigraphik*. Band 128, 1999, S. 1–13. (mit griechischen Texten und deutscher Übersetzung von Beispielen) Online-Version (PDF)

## Εξωτερικοί σύνδεσμοι
* Godblättchen aus dem Getty Museum
* Orphic Gold Tablets (englisch)

Κατηγορία:Ταφικά έθιμα
Κατηγορία:Αρχαία ελληνική θρησκεία
Κατηγορία:Ρωμαϊκή θρησκεία
Πορσούκ, Ουλουκισλά

Το **Πορσούκ** (τουρκ: Porsuk) είναι ένα χωριό στην περιοχή Ουλουκισλά της Επαρχίας Νίγδης της Τουρκίας.

## Τοπικά προϊόντα
Στο χωριό παράγονται λαχανικά και φρούτα: Ντομάτες, αγγούρια, φασόλια, πατάτες, κρεμμύδια, πιπεριές, καλαμπόκι, αρακάς, ηλίανθος, φακές, λάχανο, κεράσι, βύσσινο, μήλο, ροδάκινο, αχλάδι, μουριά, βατόμουρο, σταφύλι, καρύδι, δαμάσκηνο, βερίκοκο.

## Κοινότητα του χωριού
Παλιοί προεστοί του χωριού ήταν οι Ömer Erdem, Hacı Ali Güldür, Mulla Mehmet Ünal, Rıza Arıkan, İbrahim Zeki Erdem. Σήμερα κοινοτάρχης είναι ο Ramazan Ünsal από το 2005.

## Παραπομπές


Κατηγορία:Χωριά της Τουρκίας
Παλάτσο ντέι Νοτάι

Το **Παλάτσο ντέι Νοτάι** (Ιταλ. *Palazzo dei Notai*, Ελληνική μετάφραση *Κτίριο των Συμβολαιογράφων*) είναι ένα ιστορικό κτίριο της Μπολόνια.

Βρίσκεται στην Πιάτσα Ματζόρε, που είναι η κεντρική πλατεία της πόλης, δίπλα στην Βασιλική του Αγίου Πετρόνιου, τον κεντρικό ναό της πόλης. Χτίστηκε με βούληση της ισχυρής εταιρίας των συμβολαιογράφων, που μέχρι τότε είχαν θρανία στην στοά κάτω από το Παλάτσο ντελ Ποντεστά, για να φυλάγουν τα έγγραφα που αφορούσαν τις πωλήσεις εκτάσεων και σπιτιών καθώς και τις κληρονομιές.

αριστερά|thumb|Παλάτσο ντέι Νοτάι

Ο αρχικός πυρήνας χτίστηκε το 1287 με την ένωση δύο προϋπαρχόντων κτιρίων. Μεταξύ του 1381 και του 1388 η αριστερή πλευρά του κτιρίου, αυτή που είναι προς την Βασιλική του Αγίου Πετρώνιου, θα ανακατασκευαστεί, μεγαλώνοντας την, από τους αρχιτέκτονες Μπέρτο Καβαλέττο (*Berto Cavalletto*) και Λορέντσο ντα Μπανιομαρίνο (*Lorenzo da Bagnomarino*). Τα έξι παράθυρα, με το μαρμάρινο κολονάκι στη μέση που βρίσκονται στην πλευρά της πλατείας, δημιουργήθηκαν το 1385 από τον Αντόνιο ντι Βιντσεντσο (*Antonio di Vincenzo*). Το 1442 ο Μπαρτολομέο Φιοραβάντι (*Bartolomeo Fioravanti*) θα ανακαινίσει την δεξιά πλευρά του κτηρίου που ήταν και η παλαιότερη. Στην οροφή υπάρχουν νωπογραφίες του 1400. Το κτήριο θα μείνει αναλλοίωτο για περίπου 500 χρόνια μέχρι που το 1908 ο Αλφόνσο Ρουμπιάνι (*Alfonso Rubbiani*) θα το ανακαινίσει και θα του δώσει την τελική μορφή που βλέπουμε σήμερα. Για την ανακαίνιση θα βασιστεί στα αρχεία των παλαιότερων ανακαινίσεων, έτσι θα επαναφέρει τις δύο γοτθικές δίφορες και θα αφαιρέσει μία ανύψωση που είχε προστεθεί τον 18ο αιώνα. Στην πρόσοψη του κτιρίου πρόσθεσε το στέμμα των συμβολαιογράφων που απεικονίζει τρία μελανοδοχεία με φτερά χήνας σε κόκκινο φόντο.

Το 1700 στο ισόγειο του κτιρίου φιλοξενούταν η αποθήκη του αλατιού.

## Παραπομπές


## Βιβλιογραφία
* Giorgio Cencetti: *Il Palazzo dei Notai in Bologna*, con una introduzione di Mario Salmi e una nota sui restauri di Gino Cipriani, Roma, Istituto Nazionale delle Assicurazioni, 1969

## Εξωτερικοί σύνδεσμοι
* 
* Ιστοτόπος για τον πολιτισμό της Μπολόνια 
* Πληροφορίες για τα μνημεία της Μπολόνια  

Κατηγορία:Κτίρια και κατασκευές στην Μπολόνια
Κατηγορία:Παλάτια στην Ιταλία
Any Fule Kno That

**Any Fule Kno That** είναι ο τίτλος του τραγουδιού του χαρντ ροκ συγκροτήματος Deep Purple, το οποίο κυκλοφόρησε σε μορφή CD σινγκλ στις 2 Ιουνίου του 1998, χωρίς να γνωρίσει επιτυχία. Το συγκεκριμένο τραγούδι συμπεριλαμβάνεται στον δίσκο "*[[Abandon]]*", ο οποίος ηχογραφήθηκε το φθινόπωρο και τον χειμώνα του 1997 προς 1998 και είναι το πρώτο κομμάτι του συγκεκριμένου δίσκου.

## Σύνθεση
Σε κάποια σημεία του τραγουδιού ο τραγουδιστής του συγκροτήματος Ίαν Γκίλαν, θυμίζει τραγουδιστή της ραπ και όχι τόσο στο γνώριμο στυλ των ροκ φωνητικών του, ενώ οι στίχοι περιέχουν λέξεις οι οποίες λογοκρίνονται. Η παράξενη ορθογραφία του τίτλου του κομματιού είναι επιρροή των βιβλίων κόμικς του Νάιτζελ Μόλσγουορθ.

Το "*Any Fule Kno That*" είναι ένα από τα ελάχιστα τραγούδια των Deep Purple το οποίο δεν έχουν παίξει σε κάποια ζωντανή τους εμφάνιση.

## Τα μέλη του συγκροτήματος
Το "*Any Fule Kno That*" ηχογραφήθηκε από την έβδομη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Στηβ Μορς]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* Dave Thompson, ''Smoke on the Water, The Deep Purple Story'', (ECW Press, 2004)

Κατηγορία:Τραγούδια των Deep Purple
Κατηγορία:Τραγούδια του 1998
Κυπρο-Ισραηλινές σχέσεις

Οι **Κύπρο-Ισραηλινές σχέσεις** αναφέρονται στις διμερείς διπλωματικές σχέσεις μεταξύ Κύπρου και Ισραήλ. Το Ισραήλ εκπροσωπείται στην Κύπρο μέσω της πρεσβείας του στην Λευκωσία από το 1961. Η Κύπρος εκπροσωπείται στο Ισραήλ μέσω της πρεσβείας της στο Τελ Αβίβ από το 1994.

Η Κύπρος και το Ισραήλ, ως δύο δημοκρατίες στο ανατολικό άκρο της Μεσογείου, έχουν πολλά κοινά. Κατά τα τελευταία χρόνια, οι διμερείς τους σχέσεις έχουν εισέλθει μια νέα περίοδο άνθησης που βασίζεται στις εξαιρετικές γειτονικές τους σχέσεις και στα κοινά οικονομικά τους συμφέροντα.

## Ιστορία
Η πρώτη επαφή Κύπρου-Ισραήλ έλαβε χώρα στα τέλη του 19ου και στις αρχές του 20ου αι., όταν έγιναν προσπάθειες σύστασης εβραϊκών αγροτικών κοινοτήτων στο νησί. Κατά την διάρκεια του Β Παγκοσμίου Πολέμου και αμέσως μετά, η Κύπρος έγινε ο τόπος διέλευσης πολλών επιζώντων του Ολοκαυτώματος, που προσπαθούσαν να φτάσουν στην υπό βρετανική διοίκηση Παλαιστίνη, πριν από την ίδρυση του Κράτους του Ισραήλ το 1948. Η Κύπρος αποτελούσε τότε βρετανική αποικία. Στο διάστημα 1946-49, περίπου 53.000 Εβραίοι διέμειναν στην Κύπρο σε βρετανικά στρατόπεδα κράτησης, όπου ο κυπριακός λαός τους πρόσφερε παρηγοριά και αλληλεγγύη. Μετά την ίδρυση του Κράτους του Ισραήλ, οι πιο πολλοί από τους κρατούμενους κατάφεραν να επιστρέψουν στην ιστορική πατρίδα τους. Στο μεταξύ, ενόσω περίμεναν για να μεταβούν στο Ισραήλ, 2000 μωρά γεννήθηκαν στην Κύπρο.

## Σημερινή συμμαχία
Η επίσκεψη του Πρωθυπουργού του Ισραήλ Βενιαμίν Νεντανιάχου σηματοδότησε νέα εποχή στις Κύπρο- Ισραηλινές σχέσεις, αφού μετέβηκε για πρώτη φορά στην Κύπρο από τη χρονιά σύναψης Κύπρο-Ισραηλινών σχέσεων το 1961. Οι σχέσεις Κύπρου - Ισραήλ διάγουν σήμερα την καλύτερη περίοδό τους, δήλωσε ο Ισραηλινός Υπουργός Εξωτερικών Αβιγκντόρ Λίμπερμαν, μετά από συνάντηση που είχε με τον Υπουργό Εμπορίου, Βιομηχανίας και Τουρισμού Νεοκλή Συλικιώτη, στη Λευκωσία τον Απρίλιο του 2012.

## Εικόνες

 PikiWiki Israel 7792 Cyprus deportation camps.jpg|Προσφυγικός συνοικισμός (Λεμεσός) για διαφυγή των Εβραίων στο Ισραήλ ασφαλείς από το Ολοκαύτωμα.
 Hanukkah sign Nicosia Republic of Cyprus.JPG|Δημόσια μενορά για την εορτή Χανουκά στη Λευκωσία


## Δείτε επίσης
* Ελληνο-Ισραηλινές σχέσεις
* Ελληνική Αποικία (Ιερουσαλήμ)

## Παραπομπές


Ισραηλ
Κυπρος
Αντρέι Βοζνεσένσκι

Ο **Αντρέι Βοζνεσένσκι** (12 Μαΐου 1933, Μόσχα – 1 Ιουνίου 2010, Μόσχα) ήταν Ρώσος μυθιστοριογράφος, ζωγράφος, αρχιτέκτονας και ένας από τους πιο διάσημους ποιητές της δεκαετίας του εξήντα.

## Βιογραφία
Γεννήθηκε στις 12 Μαΐου 1933 στη Μόσχα. Ο πατέρας του ήταν ο Αντρέι Βοζνεσένσκι (1903-1974), υδραυλικός μηχανικός, δόκτωρ τεχνικών επιστημών, καθηγητής, διευθυντής του Hydroproject, του «Ινστιτούτου για τα Προβλήματα του νερού», της Ακαδημίας Επιστημών της ΕΣΣΔ, μέλος της ομάδας κατασκευής των υδροηλεκτρικών σταθμών του Μπρατσκ και του Ινγκούρσκ. Μητέρα του η Αντωνίνα Σεργκέγιεβνα (1905-1983), το γένος Παστουσίχινα.

## Παραπομπές


## Εξωτερικοί σύνδεσμοι
* 

Κατηγορία:Ρώσοι ποιητές
Κατηγορία:Ρώσοι ζωγράφοι
Κατηγορία:Ρώσοι αρχιτέκτονες
Φαρμακογνωσία

**Φαρμακογνωσία** ονομάζεται ο κλάδος της Φαρμακευτικής που μελετά τις φυσικές δρόγες και κάθε φυσικό προϊόν που έχει θεραπευτική δράση ή πιθανή μελλοντική φαρμακευτική χρήση. Είναι μια πολυσύνθετη επιστήμη που συνδυάζει τις γνώσεις και άλλων επιστημών. π.χ., Βοτανικής,
Χημείας, Φαρμακολογίας.

Δρόγη ονομάζεται μόνο το μέρος του φυτικού ή ζωικού οργανισμού.
π.χ., φύλλα, ή φλοιός ή σπέρματα ή άλλο όργανο του φυτού ή ζώου που χρησιμοποιείται για τη θεραπευτική ή άλλη δράση του. Επίσης, δρόγες χαρακτηρίζονται τα
εκκρίματα, είτε παθολογικά είτε φυσιολογικά. π.χ., ρητίνες. καθώς και τα προϊόντα
εκχύλισης.

Τον διεθνή σήμερα όρο «φαρμακογνωσία» που προέρχεται από τις ελληνικές λέξεις «φάρμακο» (*φάρμακον*) + «γνώση» (*γνῶσις*) εισήγαγε για πρώτη φορά στον επιστημονικό χώρο ο Αυστριακός ιατρός Schmidt το 1811 με το τιτλο "Lehrburch der Materia Medica", τον οποίο και ακολούθησε το 1815 ο Crr. Anotheus Seydler με σύγγραμμά του υπό τον τίτλο "Analecta Pharmacognostica" και το 1832 του  Martius με το τιτλο "Grundriss der Pharmakognosie des Pflanzenreiches". Στη διάρκεια του 19ου αιώνα και στις αρχές του 20ου αιώνα ο όρος «Φαρμακογνωσία» αποδιδόταν με την έννοια της γνώσης των διαφόρων φυσικών φαρμάκων, κυρίως φυτικής προέλευσης όπως τα βότανα καλούμενα τότε και ως "αργά φάρμακα" και εξ αυτού και η φαρμακογνωσία ως επιστήμη των αργών φαρμάκων. Υπό την έννοια αυτή τα πρώτα συγγράμματα φαρμακογνωσίας προέρχονται από αρχαίους Έλληνες ιατρούς και ιδιαίτερα βοτανολόγους.

Με την παράλληλη δε ανάπτυξη της Βοτανικής η φαρμακογνωσία άρχισε ν΄ αναπτύσσεται θεαματικά θέτοντας έτσι σε συνεχή τροποποίηση ευρύτερου ορισμού του κλάδου αυτού προκειμένου να συμπεριλάβει τους νεότερους τομείς ελέγχου και ανάπτυξης. Έτσι ακόμα και τα φάρμακα που προέρχονται από παραπάνω έρευνα να χαρακτηρίζονται "φαρμακογνωστικά". Στη σύγχρονη φαρμακογνωστική έρευνα περιλαμβάνονται εκτός από φυτά και ζωικά παράγωγα, υδρόβιοι και θαλάσσιοι οργανισμοί, διάφοροι οργανισμοί εδάφους, βακτήρια, μύκητες κ.ά.

Στην έρευνα του κλάδου αυτού συμβάλει επίσης ένα ευρύ φάσμα επιστημονικών κλάδων Βιολογίας, Ιατρικής, Χημείας κ.ά.

## Βλέπετε Επίσης
*Δρόγη
*Βότανο

## Πηγές
* "Εγκυκλοπαίδεια Πάπυρος Larousse Britannica" τομ.59ος, σελ.177.

## Εξωτερικοί σύνδεσμοι
* Αμερικανική Εταιρεία Φαρμακογνωσίας
* Η Αμερικανική κοινωνία της Φαρμακογνωσίας 
* GA / Εταιρεία Φαρμακευτικών Φυτών Έρευνας
* ESCOP-ευρωπαϊκός Επιστημονικός Συνεταιρισμός για Φυτοθεραπεία
* Διεθνής Εταιρεία Εθνοφαρμακολογίας
* Αμερικανικό Βοτανικό Συμβούλιο
* Εφημερίδα of Ethnobiology and Ethnomedicine
* Κέντρο Φαρμακογνωσίας και Φυτοθεραπεία, Φαρμακευτική Σχολή, Πανεπιστήμιο του Λονδίνου

Κατηγορία:Φαρμακευτική
Φυγή στην Αίγυπτο

[thumb|right|250px|Φυγή στην Αίγυπτο, [Τιτσιάνο, 1509 Μουσείο Ερμιτάζ]]
[thumb|right|250px|Φυγή στην Αίγυπτο του [Μπαρτολομέ Εστέμπαν Μουρίγιο|Μουρίγιο, 1667 Μουσείο Ερμιτάζ,Αγία Πετρούπολη]]
Η **Φυγή στη Αίγυπτο**  λατ. (Fuga Egittio) είναι ένα επεισόδιο από την παιδική ηλικία του Ιησού της Καινής Διαθήκης που αναφέρεται στο Κατά Ματθαίον Ευαγγέλιον (2. 13-33) που έγινε αντικείμενο μιας μακράς, εκτεταμένης και συνεχούς εικονογραφικής παράδοσης στη χριστιανική τέχνη από την εποχή του Τζιότο (1306) μέχρι τις ημέρες μας. Μετά την επίσκεψη των Μάγων, όταν ο βασιλιάς Ηρώδης ο Μέγας σκόπευε να σκοτώσει τα παιδιά της περιοχής (Σφαγή των Νηπίων), ο Ιωσήφ μαζί με την Μαρία και τον Ιησού μωρό διέφυγαν στην Αίγυπτο.
## Ενδεικτικός κατάλογος έργων

## Παραπομπές

## Πηγές
*Arnoldo Mondadori Editore, Τα μεγάλα Μουσεία του κόσμου, Μιλάνο 1968
## Eξωτερικοί σύνδεσμοι

* Ντόρια Παμφίλη Γκαλερί
* Οπτικοακουστικό υλικό «Φυγή στην Αίγυπτο» του Τιτσιάνο.
Κατηγορία:Σκηνές από την Καινή Διαθήκη
Δέκα μέρες που συγκλόνισαν τον κόσμο

***Δέκα μέρες που συγκλόνισαν τον κόσμο*** (πρωτότυπος τίτλος: Ten Days That Shook The World) είναι ο τίτλος βιβλίου του Αμερικανού δημοσιογράφου και σοσιαλιστή Τζον Ριντ που έγραψε το 1919 και αφορά τα γεγονότα της Οκτωβριανής Επανάστασης στη Ρωσία το 1917, την οποία ο Ριντ βίωσε από πρώτο χέρι. Ο Ριντ ακολούθησε στενά πολλούς από τους επιφανείς Μπολσεβίκους ηγέτες κατά την παραμονή του στη Ρωσία. Πέθανε το 1920, λίγο μετά την ολοκλήρωση του βιβλίου και είναι ένας από τους λίγους Αμερικανούς που τάφηκε στη Νεκρόπολη του Τείχους του Κρεμλίνου στη Μόσχα, μια περιοχή που κανονικά προοριζόταν μόνο για τους πιο εξέχοντες Σοβιετικούς ηγέτες.

## Σύλληψη και δημιουργία
Ο Τζον Ριντ ήταν σε αποστολή για το σοσιαλιστικό αμερικανικό περιοδικό *The Masses*, όταν ήταν ανταποκριτής της Ρωσικής Επανάστασης. Αν και ο Ριντ αναφέρει ότι είχε «προσπαθήσει να δει τα γεγονότα με το μάτι ενός ευσυνείδητου δημοσιογράφου, που ενδιαφερόταν να αναδυκνύει την αλήθεια» κατά την περίοδο των γεγονότων, δήλωσε στον πρόλογο ότι «στον αγώνα οι συμπάθειές μου δεν ήταν ουδέτερες» (καθώς το βιβλίο κλίνει προς τους Μπολσεβίκους και τις απόψεις τους).

## Μεταφορά στον κινηματογράφο
Η ταινία *[[Οκτώβρης (ταινία, 1928)|Οκτώβρης]]*, γυρισμένη το 1928, αποτελεί μεταφορά του βιβλίου στον κινηματογράφο. Το 1982 ο Σοβιετικός κινηματογραφιστής Σεργκέι Μπονταρτσούκ βάσισε την ταινία του *Krasnye kolokola, film pervyy - Meksika v ogne* πάνω στο βιβλίο. Επίσης, η ζωή του ίδιου του Ριντ μαζί με τμήματα του βιβλίου απετέλεσαν τη βάση για την αμερικανική ταινία του 1981 *[[Οι κόκκινοι]]*, σε σκηνοθεσία Γουόρεν Μπίτι.

## Ελληνική μετάφραση
Το βιβλίο κυκλοφόρησε για πρώτη φορά στα Ελληνικά το 1961 από τις Πολιτικές και Λογοτεχνικές Εκδόσεις του ΚΚΕ και από άγνωστο μεταφραστή,  ενώ η ίδια μετάφραση επανεκδόθηκε από τις εκδόσεις Ψύχαλος το 1970  και από την *[[Ημερησία (εφημερίδα)|Ημερησία]]* (2010). 

## Παραπομπές

## Εξωτερικοί σύνδεσμοι
* Γερμανική μετάφραση του βιβλίου στο Marxist Internet Archive
* Ten Days that Shook the World, η πρώτη αμερικανική έκδοση το 1919 στη Βικιθήκη

Κατηγορία:Χρονικά
Κατηγορία:Ρωσική Επανάσταση

Κατηγορία:Μη μυθοπλαστικά βιβλία
Κατάλογος βασιλικών συζύγων της Ελλάδας

Οι **Βασιλικές σύζυγοι της Ελλάδας** ήταν γυναίκες παντρεμένες με τους ηγεμόνες του Βασιλείου της Ελλάδας κατά τη διάρκεια της βασιλείας τους. Όλοι οι μονάρχες της σύγχρονης Ελλάδας ήταν άνδρες.

Οι Έλληνες σύζυγοι έφεραν τον τίτλο *[[Βασιλική σύζυγος|Βασίλισσα των Ελλήνων]]* και η προσφώνησή τους, *Μεγαλειοτάτη*. 

## Βασιλική Σύζυγος της Ελλάδας
Οι ακόλουθες Bασίλισσες ήταν σύζυγοι των βασιλέων της Ελλάδας μεταξύ 1836 και 1973:

## Βασιλική Σύζυγος των Ελλήνων

## Παραπομπές
Κώστας Λάμπρου

Ο **Κώστας Λάμπρου**, γεννημένος στην Αθήνα στις 16 Σεπτεμβρίου 1991, είναι Έλληνας ποδοσφαιριστής, ο οποίος αγωνίζεται αυτό τον καιρό ως τερματοφύλακας στην ολλανδική ομάδα του Ζβόλε.

## Καριέρα
Ο Λάμπρου πραγματοποίησε το επαγγελματικό του ντεμπούτο με τη Φέγενορντ στις 20 Σεπτεμβρίου 2011 σε αγώνα του κυπέλλου Ολλανδίας με αντίπαλο την Άπελντορν (4-0 υπέρ της Φέγενορντ ). Τη σεζόν 2010–11 ήταν δανεικός στην Εξέλσιορ, χωρίς ωστόσο χρόνο συμμετοχής.

### Ζβόλε

Στις 11 Ιουνίου 2021 υπέγραψε διετές συμβόλαιο με τη Ζβόλε.

## Παραπομπές


## Εξωτερικοί σύνδεσμοι

* Προφίλ στο Transfermarkt
* Επίσημο προφίλ του Κώστα Λάμπρου στο Feyenoord.nl
* Voetbal International: Κώστας Λάμπρου 
* "De roots van Kostas Lamprou"  (video), Feyenoord TV

Κατηγορία:Έλληνες ποδοσφαιριστές
Κατηγορία:Ποδοσφαιριστές Φέγενορντ
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΣΜΦ Εξέλσιορ
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ολλανδία
Αυτοκινητόδρομος 1 (Κύπρος)

Ο **Αυτοκινητόδρομος Α1** *(ή Αυτοκινητόδρομος [[Λευκωσία|Λευκωσίας]] - [[Λεμεσός|Λεμεσού]])* είναι ένας αυτοκινητόδρομος στο νησί της Κύπρου ο οποίος συνδέει την Λευκωσία με την Λεμεσό. Είναι 73 χιλιόμετρα και σε όλο το μήκος του έχει ανισόπεδους κόμβους. Αποτελεί τον πρώτο αυτοκινητόδρομο που κατασκευάστηκε στο νησί *(ολοκληρώθηκε το [[1986]])* καθώς επίσης και τον άξονα με τον μεγαλύτερο κυκλοφοριακό φόρτο από τους υπολοίπους.

## Τμήματα
Το 1977 ξεκίνησε η κατασκευή των τμημάτων του αυτοκινητοδρόμου, το οποίο παραδόθηκε το 1986 και στην συνέχεια ακολούθησε και ο παρακαμπτήριος Λεμεσού *(ο οποίος αποτελεί μέρος του Α1 και του [[Αυτοκινητόδρομος 6 (Κύπρος)|Α6]])*.

### Λεμεσός - Πέρα Χωριό
Αποτελείται από 2 λωρίδες κυκλοφορίας ανά κατεύθυνση και έχει μήκος 65 χιλιόμετρα. Ξεκινάει ως συνέχεια του Αυτοκινητοδρόμου Α6 στην Λεμεσό παρακάπτοντας την πόλη. Διασταυρώνεται επίσης με τον Αυτοκινητόδρομο Α5 στην Κοφίνου και καταλήγει στο Πέρα Χωριό στον κόμβο με τον Αυτοκινητόδρομο Α2. Η παράκαμψη της Λεμεσού αρχικά είχε ισόπεδους κυκλικούς κόμβους αλλά μετά το 2008 έγινε η αναβάθμιση τους σε ανισόπεδους κόμβους.

### Πέρα Χωριό - Λευκωσία
Έχει μήκος 15 χιλιόμετρα. Ξεκινάει από τον κόμβο με τον Αυτοκινητόδρομο Α2 στο Πέρα Χωριό και καταλήγει στα *φανάρια του [[Κώστας Καλησπέρας|Καλησπέρα]]* στην Λευκωσία. Από το 2005 λόγω του μεγάλου φόρτου κυκλοφορίας που παρατηρούνταν στο συγκεκριμένο τμήμα είχαν ξεκινήσει μελέτες για την διαπλάτυνση του συγκεκριμένου τμήματος σε 3 λωρίδες κυκλοφορίας ανά κατεύθυνση. Η διαπλάτυνση του δρόμου ολοκληρώθηκε το 2012.

## Κατάλογος Κόμβων

## Παραπομπές


## Πηγές
* Μέγεθος Τροχαίας Κυκλοφορίας - Ετήσια Απογραφή Τροχαίας Κίνησης 2009 (Annual Traffic Census - 2010)

Κατηγορία:Αυτοκινητόδρομοι και δρόμοι της Κύπρου
Κατηγορία:Αυτοκινητόδρομοι της Κύπρου
Σεντρίκ Μπακαμπού

Ο **Σεντρίκ Μπακαμπού** (γεννημένος στις 11 Απριλίου 1991 στο Βιτρί-συρ-Σεν) είναι Γάλλος ποδοσφαιριστής ο οποίος αγωνίζεται στην Ρεάλ Μπέτις. Αγωνίζεται κυρίως στην θέση του κεντρικού επιθετικού. Ο Μπακαμπού είναι διεθνής με τις ομάδες νέων της Γαλλίας και έχει εκπροωπήσει την χώρα του σε επίπεδο U-18 και U-19. Ήταν μέλος της ομάδας που κατέκτησε το Ευρωπαϊκό Πρωτάθλημα U-19 του 2010 στα πάτρια εδάφη. Την 1η Μαΐου 2010, ο Μπακαμπού αγωνίστηκε στον τελικό του Κυπέλλου Γκαμπαρντελά του 2010, ενώ πέτυχε τέρμα για την ομάδα του στο Σταντ ντε Φρανς. Η Σοσό, παρ'όλα αυτά, γνώρισε την ήττα στον συγκεκριμένο αγώνα με σκορ 4–3 στην διαδικασία των πέναλτι. Ο Μπακαμπού είχε, πρηγουμένως, πετύχει δύο τέρματα στη νίκη της ομάδας του στα ημιτελικά της διοργάνωσης.

Ο Μπακαμπού πραγματοποίησε το επαγγελματικό του ντεμπούτο στις 7 Αυγούστου 2010 στον εναρκτήριο αγώνα της ομάδας του για το πρωτάθλημα απέναντι στην Αρλ-Αβινιόν, μπαίνοντας ως αλλαγή σε μια νίκη με τελικό σκορ 2–1. Τον επόμενο μήνα, υπέγραψε το πρώτο του επαγγελματικό συμβόλαιο διάρκειας τριών ετών με την Σοσό μέχρι τον Ιούνιο του 2013.

## Τίτλοι
### Διεθνείς
*  **[[Εθνική Γαλλίας (ποδόσφαιρο ανδρών)|Γαλλία]]**
** Ευρωπαϊκό Πρωτάθλημα U-19: 2010
** Παγκόσμιο Κύπελλο U-20 Ποδοσφαίρου 2011: 4η Θέση

## Παραπομπές


## Εξωτερικοί σύνδεσμοι

* Προφίλ του Σεντρίκ Μπακαμπού από την ΦΚ Σοσό 

Κατηγορία:Γάλλοι ποδοσφαιριστές
Κατηγορία:Ποδοσφαιριστές ΦΚ Σοσό
Κατηγορία:Επιθετικοί ποδοσφαιριστές
Κατηγορία:Ποδοσφαιριστές από τη Λαϊκή Δημοκρατία του Κονγκό
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ποδοσφαιριστές Μπούρσασπορ
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Γκουάν Πεκίνου
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σούπερ Λιγκ Κίνας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Γάλλοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κυπέλλου Εθνών Αφρικής 2023
Τροπική ζώνη

275px|μικρογραφία|Η τροπική ζώνη στο χάρτη
[thumb|right|273px|Η παραδοσιακή διάκριση των [Κλίμα|κλιμάτων της Γης σε τροπικά, εύκρατα και πολικά στηριζόταν κυρίως σε εμπειρικές παρατηρήσεις και σε καθορισμούς ζωνών με βάση τις μέσες διακυμάνσεις της θερμοκρασίας]]

**Τροπική** ονομάζεται η γεωγραφική ζώνη η οποία βρίσκεται ανάμεσα στον τροπικό του Καρκίνου και στον τροπικό του Αιγόκερω. Τροπικές εννοούνται οι περιοχές γύρω από τον Ισημερινό. Το κλίμα σε αυτές τις περιοχές είναι θερμό και υγρό, η θερμοκρασία είναι συνήθως πάνω από 20 βαθμούς Κελσίου και υπάρχουν δύο εποχές: μία περίοδος πολλών βροχών και μία περίοδος ξηρασίας. Η δε διάρκεια ημέρας και νύχτας είναι περίπου ίση.

## Οι περιοχές και οι καιρικές συνθήκες
Τα τροπικά κλίματα με ξερή και υγρή εποχή απλώνονται σε πλάτη 5o – 10o βόρεια και νότια με προεκτάσεις μέχρι 15o και 20o και στα δύο ημισφαίρια. Χαρακτηριστικές περιοχές βρίσκονται στην Κεντρική Αμερική, στο εσωτερικό της Βραζιλίας, της Παραγουάης και της Βολιβίας, στη Νότια και Ανατολικ 100 – 150 εκατοστά.

## Δείτε επίσης
* Σαβάνα
* Τροπικό δάσος
* Τροπικός κυκλώνας

## Παραπομπές


Κατηγορία:Κλιματολογία
Αυτοκινητόδρομος 2 (Κύπρος)

Ο **Αυτοκινητόδρομος Α2** *(ή Αυτοκινητόδρομος [[Λευκωσία|Λευκωσίας]] - [[Λάρνακα|Λάρνακας]])* είναι ένας αυτοκινητόδρομος στο νησί της Κύπρου ο οποίος συνδέει τον αυτοκινητόδρομο Α1 στο Πέρα Χωριό με τον αυτοκινητόδρομο Α3 στην Λάρνακα. Είναι 21 χιλιόμετρα και σε όλο το μήκος του αποτελείται από 2 λωρίδες κυκλοφορίας ανά κατεύθυνση *(και ΛΕΑ)*. Αποτελεί τον δεύτερο αυτοκινητόδρομο που κατασκευάστηκε στο νησί *(ολοκληρώθηκε το [[1991]])* καθώς επίσης και τον πρώτο αυτοκινητόδρομο σύγχρονων προδιαγραφών. Στα αγγλικά αποκαλείται συχνά και ως "the tube" (σωλήνας) λόγω των πολύ περιορισμένων του εξόδων (6 έξοδοι σε 21 χιλιόμετρα, *κάθε μια έξοδος ανά 3,5 χιλιόμετρα κατά μέσο όρο*).

Στον κόμβο της Ριζοελιάς, ο χώρος έχει διαμορφωθεί έτσι ώστε να υπάρχει πρόβλεψη για μελλοντική ανισόπεδη σύνδεση του **Α2** με τον Α3

## Κατάλογος Κόμβων

## Παραπομπές


## Πηγές
* Μέγεθος Τροχαίας Κυκλοφορίας - Ετήσια Απογραφή Τροχαίας Κίνησης 2009 (Annual Traffic Census - 2010)

Κατηγορία:Αυτοκινητόδρομοι και δρόμοι της Κύπρου
Κατηγορία:Αυτοκινητόδρομοι της Κύπρου